**3. POZIV NA DOSTAVU PROJEKTNIH PRIJEDLOGA „Razvoj, unapređenje i provedba
stručne prakse u visokom obrazovanju“**

Specifični ciljevi: unapređenja kvalitete i zastupljenosti stručne prakse u sklopu studijskih programa na visokim učilištima u Republici Hrvatskoj.

Ideja je da se učenjem kroz rad omogući studentima produbljivanje i proširivanje stečenih kompetencija te razvoj odgovarajućih vještina za bolje snalaženje u radnom okruženju, veću konkurentnost na tržištu rada, veću samostalnost i lakši pronalazak zaposlenja. Ovaj projekt doprinijet će i ostvarenju općeg cilja veće zapošljivosti diplomiranih studenata.

* Ukupan iznos: 100.000.000,00 kn
* Iznos po projektu: 1.000.000,00 do 4.000.000,00
* Trajanje provedbe: 24 – 36 mjeseci

**aktivnosti**

* Unapređenje stručne prakse kroz izradu ishoda učenja i postupaka za vrednovanje stečenih ishoda učenja;
* Unaprjeđenje kvalitete stažiranja kroz izradu programa stažiranja razrađenih kroz ishode učenja i postupke za vrednovanje stečenih ishoda učenja;
* Razvoj i unaprjeđenje sustava mentorstva i stručne prakse, stručnih ekskurzija i terenske nastave kao dijela studijskog programa i učenja kroz rad
* Provedba zajedničkih istraživačkih projekata studenata, mentora i nastavnika povezanih sa stjecanjem ishoda učenja predviđenih studijskim programom
* Uključivanje mentora iz svijeta rada i gospodarstva kao gostujućih predavača u izvedbu studijskog programa
* Izrada završnih i diplomskih radova u suradnji s gospodarstvom
* Izrada priručnika i ostalih materijala povezanih sa razvojem i provedbom stručne prakse
* Praćenje i analize zapošljivosti diplomiranih (alumnija)
* Anketiranje poslodavaca i alumnija o temama povezanima s unapređenjem kvalitete studijskih programa (i stručne prakse)
* Provedba evaluacije stručne prakse
* Opremanje laboratorija, vježbaonica i radionica
* Sudjelovanje studenata i nastavnika na znanstvenim i stručnim skupovima u Republici Hrvatskoj i u inozemstvu
* Uspostava i/ili unapređenje rada centara za razvoj karijere na visokim učilištima u provedbi aktivnosti, između ostaloga, organizacije i osiguravanja provedbe stručne prakse, razvijanja i upravljanja informatičkim alatima (web aplikacijama) za registraciju poslodavaca, vođenja evidencija relevantnih poslodavaca, organiziranja različitih događanja za privlačenje poslodavaca, povezivanja sa studentima, praćenja završenih studenata, istraživanja i ispitivanja poslodavaca i alumnija.
* Poticaji za uključivanje poslodavaca u programe stručne prakse – edukacija, praćenje rada, vrednovanje
* Organizacija stručne prakse za studente unutar i izvan mjesta stanovanja